|  |  |  |
| --- | --- | --- |
| Antopäivä: | Voimaantulopäivä:20.3.2021 | Voimassa:toistaiseksi  |
| Säädösperusta Laki liikenteessä käytettävien vaihtoehtoisten polttoaineiden jakelusta (478/2017) 5 §. |
| Määräyksen vastaisen toiminnan seuraamuksista säädetään:Laki liikenteessä käytettävien vaihtoehtoisten polttoaineiden jakelusta (478/2017) 11 §. |
| Täytäntöönpantava EU-lainsäädäntö:Vaihtoehtoisten polttoaineiden infrastruktuurin käyttöönotosta annettu Euroopan parlamentin ja neuvoston direktiivi 2014/94/EU |
| Muutostiedot:Kumoaa määräyksen TRAFI/193298/03.04.03.00/2018, 12.10.2018  |

Tieliikenteessä käytettäviä vaihtoehtoisia polttoaineita,
latausjärjestelmää ja ajoneuvojen yhteensopivuutta koskevat
merkinnät

# Soveltamisala

Määräystä sovelletaan liikenteessä käytettävien vaihtoehtoisten polttoaineiden jakelusta annetussa laissa tarkoitettuihin vaihtoehtoisista tieliikenteen polttoaineista käyttäjille annettaviin tietoihin.

# Yhteensopivuutta koskevat merkinnät

Vaihtoehtoisista polttoaineista käyttäjille annettaviin tietoihin polttoaineiden yhteensopivuuden merkitsemisestä sovelletaan standardia SFS-EN 16942:2016. Käyttäjille tarpeellisten tietojen antamiseksi latausjärjestelmän ja ajoneuvon yhteensopivuudesta on käytettävä standardin SFS-EN 17186:2019 mukaisia merkintöjä.

Liikenne- ja viestintävirasto antaa pyydettäessä tässä määräyksessä tarkoitetusta englanninkielisestä standardista, joita ei ole julkaistu suomen ja ruotsin kielellä, tietoja suomen ja ruotsin kielellä.

Ennen määräyksen voimaantuloa Euroopan unionin markkinoille saatettuun moottoriajoneuvoon tai irralliseen latauskaapeliin liittimineen ei sovelleta tässä määräyksessä tarkoitettua standardia eikä velvoitetta käyttää standardissa määriteltyjä merkintöjä. Edellä olevasta poiketen polttoaineiden yhteensopivuuden merkitsemistä koskevaa standardia SFS-EN 16942:2016 sovelletaan moottoriajoneuvoon, joka on saatettu markkinoille 12.10.2018 tai sen jälkeen.

Helsingissä (pv) päivänä maaliskuuta 2021

*Ratkaisija*

*Esittelijä*